ການນັດຢຸດງານຢູ່ຝຣັ່ງ
ສະພັນກຳມະບານຝຣັ່ງ ນັດຢຸດງານປະທ້ວງຄັ້ງໃໝ່ ຕ້ານການປະຕິຮູບລະບົບເບ້ຍບຳນານ
ສະຫະພັນກຳມະບານຢູ່ປະເທດຝຣັ່ງເລີ້ມພາກັນນັດຢຸດ ງານປະທ້ວງຄັ້ງໃໝ່ ຕໍ່ຕ້ານແຜນການປະຕິຮູບ ລະບົບ ເບ້ຍບຳນານຂອງປະທານາທິບໍດີ Nicolas Sarkozy ໃນວັນພະຫັດມື້ນີ້ນຶ່ງມື້ຫຼັງຈາກຮ່າງກົດໝາຍດັ່ງກ່າວໄດ້ ຮັບການອະນຸມັດຈາກສະພາແຫ່ງຊາດຂອງຝຣັ່ງ ການປະທ້ວງນັດຢຸດງານເຮັດໃຫ້ຖ້ຽວບິນທັງເຂົ້າແລະ ອອກຈາກປະເທດຝຣັ່ງ ຖືກຕັດລົງໃນລະຫວ່າງ 30 ຫາ 50% ແລະລົບກວນ ການບໍລິການທາງລົດໄຟ ຂະນະທີ່ກຸງປາຣີພວມກຽມຮັບມື ກັບການໂຮມຊຸມນຸມ ປະທ້ວງຄັ້ງໃຫຍ່ ໃນວັນພະຫັດມື້ນີ້ ພວກຜູ້ນຳກຳມະບານ ໄດ້ຮຽກຮ້ອງໃຫ້ມີການນັດ ຢຸດງານທົ່ວປະເທດ ເປັນເວລານຶ່ງມື້ ເພື່ອປະທ້ວງຕໍ່ ແຜນການເພີ່ມອາຍຸ ຂັ້ນຕໍ່າສຸດ ໃນການອອກກິນເບ້ຍ ບຳນານ ຈາກ 60 ຂຶ້ນເປັນ 62 ປີ ສະພາສູງຂອງຝຣັ່ງ ໄດ້ຮັບຜ່ານຮ່າງກົດໝາຍດັ່ງກ່າວໃນວັນອັງຄານຜ່ານມາ ຕິດຕາມດ້ວຍ ການອະນຸມັດຂອງສະພາຕໍ່າໃນວັນພຸດວານນີ້ ເປັນທີ່ຄາດກັນວ່າປະທານາທິບໍດີ Nicolas Sarkozy ຈະລົງນາມ ໃນຮ່າງກົດໝາຍສະບັບນີ້ ພາຍໃນກາງເດືອນໜ້າ